bd9ba8ab5b6f71c516554c9f3931e56b
#### 

HDMI vs Display port


sharkgaming.dk
2021.31

**HDMI** er den standard der er mest kendt og udbredt herhjemme, og findes generelt i forbrugerelektronik såsom TV-skærme, sorround-forstærkere og de nyere konsoller. 


Alligevel er **Display port (DP)** et alternativ du bør være opmærksom på ved PC gaming, da deres nyere standarder er at finde i mange grafikkort. Og det er der en rigtig god grund til, som du kan læse mere om længere nede i teksten. Her skal du dog være opmærksom på, at ejer du også konsoller, og vil bruge samme kabler, er PS5 og og Xbox series X ikke anvendelige med DP-kabler. Sidstnævnte, kan du dog få en adapter til, men her skal du være opmærksom på, det skal være HDMI til Display Port og ikke virker den anden vej.

 
ad8098e324e301d74f73d0132f032cea
#### 

Hvad er et HDMI kabel?


sharkgaming.dk
2021.31

HDMI (High Definition Multimedia Interface) er et velkendt kabel, som bruges til at overføre ukomprimeret lyd og billeder fra én digital enhed til en anden. HDMI sikrer automatisk tilpasning af opløsning, format og størrelse ved høj hastighed. Grundet den ukomprimerede tilstand overføres audio/video streams uden tab af kvalitet.

 
6ceac9ca1ffbeecb56dd6b698faa4e62
#### 

HDMI kabel pris - hvad koster de?


sharkgaming.dk
2021.31

HDMI kabel pris - hvad koster de? Typisk ligger prisen på et HDMI-kabel fra 99 kr og op til flere tusinde alt efter længde, kvalitet og ikke mindst mærke. Da prisforskellen på et almindeligt og det der kaldes High Speed eller kategori2 oftest er ret lille, vil det kunne svare sig at gå efter et lidt dyrere Kategori 2/High Speed kabel, hvis du overvejer 4K/8K-gaming eller bare gerne vil være fremtidssikret.

 
daee9b77b3ed1e282bf0c15102808ff1
#### 

Er der forskel på HDMI kabler?


sharkgaming.dk
2021.31

HDMI 2.1 er nyeste version. Det understøtter helt op til 8K@60Hz og nyeste HDR-standarder. Det har en båndbredde på 48 Gbit/s, nye features som eArc og VRR. HDMI 2.0 (og tidligere) har ikke så høj båndbredde eller understøtter eArc og VRR (2.0b har VRR understøttelse). Både HDMI 2.0 og HDMI 2.1-kabler er kompatible med nyere og ældre HDMI-porte, men er begrænset på features og hastigheder.


Version 2.0


* Ultra HD - 4K - 4096 × 2160p opløsning i 50/60 Hz video.
* HDCP 2.2.
* HDR (High Dynamic Range).
* YCBCR 4:4:4, YCBCR 4:2:2, YCBCR 4:2:00 understøttelse.
* 32 audio kanaler.
* 1536 kHz lyd understøttelse.
* 4 lydsignaler samtidigt.
* Dual Screen understøttelse (2 billeder samtidigt).
* 21:9 format understøttelse.
* Data transmission: 18 Gbit/s.


Version 2.1 


* 8K - 7680 x 4320 opløsning i 120 Hz video.
* eARC (enchanced Audio Return Channel).
* Dynamisk HDR.
* HFR (High Frame Rate)
* DSC (Display Stream Compression)

 
48d567c77b3ec358f728478c9277555d
#### 

Hvor langt må et HDMI kabel være?


sharkgaming.dk
2021.31

Ved et almindeligt HDMI kabel bør du kun have de meter, som er nødvendige da længden kan være med til at sænke signalets kvalitet. Hvis dit HDMI kabel er over 10 meter bør du købe et “Aktiv HDMI kabel” (oftest kaldet High Speed eller Kategori 2). Kvaliteten er ekstra vigtig til lange HDMI kabler, som dog kan købes på op til 100 meter uden tab af styrke og som kan overføre 4K opløsning.

 
8ebbbe4f5b69681014e58486bb4ec906
#### 

Hvordan ser et HDMI kabel ud?


sharkgaming.dk
2021.31

Et HDMI kabel er karakteriseret ved at have et fladt og ens stik i begge ender og har nogenlunde samme størrelse som et USB stik. Dog er HDMI-stikket ikke kvadratisk, men har
en runding på bagsiden.

49c672a83b6d99ec2ca2ef1dce1d0fd6
#### 

Display port


sharkgaming.dk
2021.31

Som lovet i starten af teksten, får du her grunden til at et DP-kabel bør overvejes til gaming. Ganske kort er det fordi, at DP er ved at blive standarden ved PC-gaming. Det er der flere grunde til, men den største er, at du kan opnå højere bitrater ved højere FPS. En anden grund er, at det efterhånden er blevet arvtageren for DVI-porten i grafikkort, så der ofte sidder flere DP-udgange end HDMI i gamer grafikkort. Måske udgår HDMI helt her? Nok ikke, men det må fremtiden vise.


Hvad vi derimod ved med sikkerhed er, at DP-kabler kan give rasende høje bitrater og fps op til 120hz ved 1080p og 1444p opløsning, hvilket gamere typisk sætter stor pris på. Hertz (hz) dækker nemlig over antallet af billeder der bliver vist i sekundet, når din monitor opdaterer billedet. Dvs. at du ved 120hz får vist flere billeder i sekundet end ved fx 90hz og derfor får en mere flydende spiloplevelse. Opløsningen dækker over hvor mange pixels billedet vises i, og dermed hvor høj detaljegrad du får, f.eks. i et spil, når du gamer. Hertz er det antal af billeder, som vises i sekundet, hver gang din monitor bliver opdateret. Så jo flere Hz du har, desto flere billeder får du vist i sekundet.

 
f352abab21ced57d747e4af81cb9c8b0
#### 

Væsentlige overvejelser for valg af DP eller HDMI-kabel


sharkgaming.dk
2021.31

En positiv faktor for gamere er, at du fra DP version 1.4 får VRR (Variable Refresh Rate), og sikrer, at PC/konsol og skærm - også i realtid kører samme frekvens, når spillets billedfrekvens svinger. Først ved HDMI 2.1 er VRR blevet den officielle standard, selvom man også så det på HDMI 2.0b. Mange grafikkort har i dag endnu ikke HDMI 2.1, så ejer du allerede et gamer grafikkort er chancen for du har DP 1.4 langt større. Så kan et DP-kabel være at foretrække. 


På negativsiden for DP kan nævnes, at du ikke kan opnå så lang kabelføring med DP - op til 3 meter ved de højeste opløsninger og Hz, hvor et høj kvalitets HDMI-kabel (kaldet High Speed eller Kategori 2) kan være op til 100 meter. Nok de færreste det bliver et problem for, men for enkelte kan det være en deal breaker - især hvis de bruger det til hjemmebiografen.

 
d28bbd5a2cfe7c7d0f8696e4256a63a2
#### 

Kompatibilitet


sharkgaming.dk
2021.31

Inden du går ud og køber dit kabel til at forbinde grafikkortet med din monitor, bør du sikre dig hvike HDMI/DP-porte du har i begge ender. Har du fx et grafikkort der understøtter HDMI 2.0 og skærmen understøtter HDMI 2.1, vil det fungere upåklageligt, men det svageste led i kæden der gør sig gældende - altså vil du i dette tilfælde opnå HDMI 2.0 hastigheder og features. Det samme gælder ved Display Port.

6b8019b224899754abbee0c5e7ec5446
#### 

Nvidia vs AMD-grafikkort


sharkgaming.dk
2021.31

HDMI har selv ved nyeste 2.1 standard ikke altid understøttelse af Nvidia G-Sync. Derfor vær opmærksom på at du får fuld kompatibilitet til det, hvis du er seriøs gamer og sætter pris på G-Sync featuren. Derimod har HDMI-standarden fuld support af AMD’s FreeSync. DP-kabler har understøttelse af både G-sync og Freesync i de nyere standarder, så her betyder det ikke noget om du har det ene eller andet grafikkort.

 
b09e87fdd896504cb4adbea764f2c16d
#### 

Displayport vs HDMI til gaming


sharkgaming.dk
2021.31

Har du i forvejen udstyr og skal bestemme dig for om du vil køre via HDMI eller DP, varierer det hvornår det ene er bedre end det andet. Hvilket grafikkort du har, om du ønsker langt kabel til surround udstyr, ønsker VRR-kompatibilitet m.m. kan her være væsentlige aspekter.


Her et par anbefalinger. Har du valget mellem HDMI 2.0 og DisplayPort 1.4, vil DP være det bedste valg. Har din monitor kun understøttelse af DP 1.2 og HDMI 2.0 vil det være oplagt at gå efter HDMI grundet dets HDR (High Dynamic Range)-support - vel og mærke, hvis dit grafikkort også understøtter denne eller nyere HMDI-standard. Så generelt - tjek hvert link i kæden, før du vælger at kable via HDMI eller DP, så du kan vælge den bedste løsning for optimal performance i dit setup.

 